2020. gada 24. novembrī Rīkojums Nr. 685

Rīgā (prot. Nr. 73 10. §)

**Par valsts nekustamā īpašuma "Inčukalna pazemes gāzes krātuve" Krimuldas pagastā, Krimuldas novadā, nodošanu Ekonomikas ministrijas valdījumā**

1. Sabiedrībai ar ierobežotu atbildību "Publisko aktīvu pārvaldītājs Possessor" nodot Ekonomikas ministrijas valdījumā valsts nekustamo īpašumu "Inčukalna pazemes gāzes krātuve" (nekustamā īpašuma kadastra Nr. 8068 010 0090) – piecas zemes vienības (zemes vienību kadastra apzīmējumi 8068 010 0090, 8068 010 0091, 8068 010 0092, 8068 010 0093 un 8068 010 0094) 59,56 ha kopplatībā – Krimuldas pagastā, Krimuldas novadā, kas ierakstīts zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.

2. Ekonomikas ministrijai pārņemt valdījumā no sabiedrības ar ierobežotu atbildību "Publisko aktīvu pārvaldītājs Possessor" šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Ekonomikas ministrijas personā.

Ministru prezidents A. K. Kariņš

Ekonomikas ministrs J. Vitenbergs